
Med iz Radoboja 
najbolji u Hrvatskoj 


Održano prvo 'Još jedna uspješna 
istraživanje usmene | godina za Radoboj" 

predaje u Muzeju Anđelko Topolovec, 
Radboa u Radoboju |načelnik Općine Radoboj 


so====>55E 


Odobrena  _. rat 73 
sredstva za “ Add 
projekt “Uređenje z- 
dijela izletišta Ks. 
Planinarskog U Radoboju održana 28. smotra 
doma' folklora Krapinsko-zagorske županije 


tear Va Bečić € ve najbolje u nevoj gednt! 


Prehrambeno-tehnološki fakultet Osijek u 
suorganizaciji s Hrvatskom gospodarskom 
komorom-Županijskom komorom  Osi- 
jek, Županijskim savezom pčelara Osječ- 
ko-baranjske županije, Hrvatskom agenci- 
jom za poljoprivredu i hranu, Fakultetom 
agrobiotehničkih znanosti Osijek, Tehno- 
loško-inovacijskim centrom Virovitica te 
pod pokroviteljstvom Hrvatskog pčelarskog 
saveza i Osječko-baranjske županije, održao 
je 27. nacionalno ocjenjivanje kvalitete sor- 
tnih vrsta meda u Hrvatskoj. Na natjecanje 
u kvaliteti meda mogli su se prijaviti svi pče- 
lari i pčelarske organizacije koje se bave pro- 
izvodnjom i prometom pčelinjih proizvoda. 
Natjecatelji su trebali dostaviti tri staklen- 
ke meda po 450 grama za svaki uzorak meda 
s kojim se žele natjecati. Med se mogao 
poslati u tekućem ili kristaliziranom sta- 
nju. Potom je uslijedila mikroskopska i fizi- 
kalno-kemijska analiza uzoraka, provedena 
na Prehrambeno-tehnološkom fakultetu 
u Osijeku. Na ovogodišnje ocjenjivanje pri- 
mljeno je stotinjak uzoraka meda proizvo- 
đača iz cijele Hrvatske te iz Mađarske, Bosne 
i Hercegovine i Srbije. Proglašenje najboljih 
uzoraka i dodjela nagrada održala se 26. stu- 
denog 2022. godine na Prehrambeno-tehno- 
loškom fakultetu u Osijeku, a prvo mjesto, 
za najbolji med u Hrvatskoj osvojio je rado- 
bojski OPG Pčelarstvo Škrlec, obitelj Škrlec 
sa svojim bagremovim medom. Čestitamo! 
- Ovo je već peta šampionska titula u kari- 
jeri uz pregršt zlatnih i srebrnih priznanja, 
s time da je ovo državno takmičenje. Pče- 
larimo s 3 kontejnera po 84 zajednice, plus 
100 nukleusa koji su stacionirani u Radobo- 
ju. Vozimo na ispašu po cijeloj Hrvatskoj, od 
proljetne livade i bagrema koji su u Zagorju, 
pa se ide na lipu i ličku livadu, pa na pašu 


27. OCJENJIVANJE KVALITETE - 
SORTNIH VRSTA MEDA 
U HRVATSKOJ 


= “Utupni pobjednik 


bagremov med 


OPG Pčelarstvo Škrlec IE KVALITET 
Radoboj ć 
| 

MED IZ RADOBOJA 
NAJBOLJI U HRVATSKOJ 


Drače u Dalmaciju, pa ako nije suša ide se na 
Vrijesak u SrTb, a ako je suša ide se u močvare 
Lonjskoga Polja. Još idemo i na pašu crno- 
gorične medljike u Saborsko ako se poja- 
ve lisne uši, makar je to sve rjeđe zbog kli- 
matskih promjena. Klimatske promjene i 
sušne zime bez snijega čine jako veliki pro- 
blem, kao i mraz koji napravi veliku štetu 
na medonosnom bilju. Jedini izlaz je kon- 
stantno praćenje paša uz instaliranje prob- 
nih SMS vaga s košnicama i onda intenziv- 
no seljenje na lokacije koje obećavaju dobro 


27. OCJENJIVANJE KVALI 
SORTNIH VRSTA MEDA 
U HRVATSKOJ 


. OCJENJIVANJE KVALITETE. 
SORTNIH VRSTA MEDA 
U HRVATSKOJ A 
“Vlalna žlica 


Za bagremov med | 


Šampion 
bagremovog meda 27.008 
OPG Pčelarstvo Škrlec SORTNIH VI 

Radoboj pe. NEG PŠ ren 29 ŠI / 
Toy i 2171.9 Škrlec i 
Radoboj 


== 45/8 


pz 


medobranje - rekli su s OPG-a Škrlec. Za 
vrhunsku kvalitetu meda, dodaju, bitno je 
više faktora - biranje čistih, gotovo ekološ- 
kih lokacija bez intenzivne poljoprivrede i 
industrije te stalna izmjena saća u košnici. - 
Saće je ambalaža za med i mi već godinama 
radimo vlastiti vosak i satne osnove samo iz 
mladog saća, takozvanog djevičanskog, pazi- 
mo na svoje pčelice držeći ih u vrhunskoj 
formi te uz veliki trud i zalaganje rezultat ne 
izostaje - poručili su. (Fotografije ustupila: 
Spomenka Škrlec) 

Započela izgradnja 
Pumptracka u Radoboju 


Zahvaljujući prijavljenom projektu na natječaj 
Zaklade Hrvatska za djecu, Društvu “Naša dje- 
ca* Radoboj odobreno je sufinanciranje izgrad- 
nje Pumptracka u Radoboju. Projekt ,,Pumptrack 
Radoboj“ prijavljen je u partnerstvu s Općinom 
Radoboja koja će većinskim dijelu financirati 
izgradnju Pumptracka. Općina Radoboj, kao Opći- 
na prijatelj djece punih 10 godina trudi se da djeca 
u Radoboju imaju raznovrsne i ponajprije inovativ- 
ne sadržaje i aktivnosti, a kako bi i nadalje omo- 
gućavala zanimljive aktivnosti za djecu partner je s 
Društvom Naša djeca Radoboj u jedinstvenom pro- 
jektu ,Pumptrack Radoboj.“ Što je Pumptrack? 
Pumptrack predstavlja poligon za bicikle na koji- 
ma djeca mogu voziti sa i bez pedaliranja, a radi se 
o neprekidnoj petlja ravnina i uzvisina po kojoj se 
može voziti. Oblik pumptracka omogućuje zabav- 


ZAŠTO"! 


Kako u današnje vrijeme objasniti ovaj postupak? Net- 
ko je kod kuće imao viška 9 komada starih televizora 
i odlučio je da je to najbolje odložiti u šumu. Svatko i 
malo odgovoran zapitat će se zašto i kako je to moguće. 
Nažalost, moguće je. Moguće je i da netko doma ruši 
svoj stari kamin i kud sa otpadom, u šumu naravno, 


moguće je i da netko doma, mijenja centralno, i kud 


starim cijevima, u šumu naravno, ali pitamo se dokle 
tako.Za zbrinjavanje EE otpada dovoljno je nazvati 
ovlaštenog sakupljača otpada i isti besplatno na kuć- 
nom pragu pokupi EE otpad i zbrine na odgovarajući 
način. Građevinski otpad i cijevi od centralnog mogu 


se zbrinuti u reciklažnom dvorištu. Kad je već sve 


na prikolici zar nije normalno da se zbrine kako treba 


nego završi u prirodi. Očito da nije.O ovom poslje 


njem događaju obaviještena je i policija, nadamo se da 
će se neodgovoran pojedinac pronaći, a možda proradi 
i savjest pa pod okriljem noći kako su došli televizori i 


odu. Tko zna, čuda se događaju, zar ne? 


nu, ali i sigurnu sportsku aktivnost, na površini koja 
može biti manja od košarkaškog terena. Pumptrac- 
kovi su pogodni za sve veličine bicikala, skate- 
boardova, koturaljki, skutera, invalidskih kolica i 
sl. Pumptrack poligon nalaziti će se u blizini Pla- 
ninarskog doma u Radoboju, a radovi na izgrad- 
nji su započeli. Pumptrack biti će izgrađen od 
prirodnih materijali u skladu s održivim razvojem, 
očuvanjem okoliša i krajobraza te standardima 
ekološki osviještene zajednice koja je također 
vezana uz Naturu 2000. Kome je namijenjen 
Pumptrack? Pumptrack je namijenjen djeci i mla- 
dima od navršenih 2 godine, a mogu se na pump- 
tracku voziti i korisnici starije životne dobi i teh- 
ničke spremnosti. Posebno će impresionirati djecu 
u dobi između 5 i 14 godina jer zadovoljava sve 
njihove potrebe za mobilnošću. Pumptrack omo- 


sa 


to 


d- 


gućuje brzo stjecanje vještina kretanja kroz razli- 
čite sportske opreme, nudeći gotovo neograničene 
mogućnosti napredovanja. Budući da su pump- 
track poligoni pogodni za tako širok krug korisnika 
i cijelu obitelj, oni nisu samo sportski objekt, već 
i postaju mjesto susreta lokalne zajednice. Pump- 
track kao nova sportska infrastruktura u Radoboju 
biti će ujedno i jedinstvena u ovom dijelu Hrvat- 
skog zagorja, te također atraktivan i zabavan vid 
druženja i sportske zabave koji omogućuje djeci i 
mladima stjecanje i korištenje novih, modernih i 
urbanih sportskih disciplina. Tako će se izgradnjom 
Pumptracka zadovoljiti potrebe djece za raznovr- 
sne sportske i izvanškolske aktivnosti i korištenje 
slobodnog vremena, a usto će se povećati njihova 
motorička sposobnosti i koordinacija pokreta u svr- 
hu provođenja aktivnih i sretnih dječjih dana. 


Muzej Radboa dio je zanimljivog istraživač- 
kog projekta putem kojeg će prikupiti svje- 
dočanstva kao važan izvor za rekonstrukciju 
prošlosti i kao nadopuna informacija dobi- 
venih iz drugih povijesnih izvora. Usmena 
povijest metoda je provođenja spomenu- 
Tog povijesnoga istraživanja putem ispiri- 
vanja pojedinca o nekome događaju, situaciji 
ili razdoblju u kojemu je aktivno sudjelovao 
ili svjedočio uz bilježenje izrečenih sjeća- 
nja. Za provođenje takvog oblika istraživa- 
nja potrebni su kazivači, starije osobe koje se 
dobro sjećaju raznih događaja, tradicija, pri- 
ča i mnogih drugih informacija koje se pre- 
nose s koljena na koljeno. Uoči svetkovanja 
sv. Barbare, zaštitnice rudara provedeno je 
u petak, 2. svibnja prvo istraživanje u Muze- 
ju Radboa. Kazivači su bili: Štefanija Cero- 
vec i Stjepan Ranogajec iz Radoboja, koji je 
dan prije, 1. prosinca navršio 91 godinu. Pod 
moderatorstvom red. prof. mr. art. Zvjezdane 
Jembrih i ravnateljice Muzeja Radboa Ivane 
Hazulin Pospiš razgovaralo se o običajima u 
Radoboju uz rudarstvo, tradiciju, legende, 
mitove i još o puno zanimljiv stvari koje su 
legitimni i jedinstveni izvori koji govore _o 
pomalo zaboravljenim vremenima određe- 
nih povijesnih događaja i razdoblja. Terenska 
istraživanja obavljati će se u suradnji Akade- 
mije likovnih umjetnosti Sveučilišta u Zagre- 
bu i Instituta za etnologiju i folkloristiku pod 
vodstvom profesorica dr. sc. Lidije Bajuk i 
red. prof. mr. art. Zvjezdane Jembrih. Pro- 
jekt ujedno predstavlja nastavak aktivnosti 


Povodom Dana sjećanja na žrtve Domovinskog 
rata i Dana sjećanja na žrtvu Vukovara i Škabr- 
nje, koji se obilježava 18. srudenog, građani i insti- 
tucije diljem zemlje odaju počast svim žrtvama 
Domovinskog rata. Tako je dan prije, 17.11.2022. 

uz Erasmus + projektne aktivnosti ,,Seniori 
za baštinu“/,SOS for Heritage“ kojem je cilj 
uključiti osobe starije životne dobe u druš- 
tvene aktivnosti i njihova saznanja, sjećanja 
imudrosti uvrstiti u dosadašnja znanja i spo- 
znaje o mjestima Općine Radoboj. Također, 
njihova sjećanja obogatiti će našu nemateri- 
jalnu baštinu i koristiti će se i za interpre- 
taciju kao izvor znanja u kontekstu lokalne 
(zavičajne) povijesti koja je izrazito bogata 


godine, Općina Radoboj na čelu s općinskim 
načelnikom Anđelkom Topolovcem, predsjed- 
nicom općinskog vijeća Vanjom Potočki re pred- 
stavnicima braniteljskih udruga, simboličnim 
paljenjem 31 lampiona, obilježila 31 godinu od 


kulturom i tradicijom. Sljedeći susreti najav- 
ljeni su za siječanj 2023. godine. Ovim putem 
pozivamo sve zainteresirane osobe starije 
životne dobi s prostora Radoboja koji puno 
znaju o našem mjestu i povijesti da se jave 
u Muzej Radboa u uredovno radno vrijeme 
Muzeja od utorka do subote od 8:00 do 16:00 
sati ina broj telefona: 049/350-118 ili mobite- 
la: 091/725-7685 kako bi bili uključeni u pro- 
jekrne aktivnosti. 


Obilježavanje Dana sjećanja na žrtvu Vukovara 


početka događaja koji je obilježio modernu hrvat- 
sku povijest. Obilježavanje Dana sjećanja prilika 
je za održavanje kulture sjećanja, a ujedno i pod- 
sjetnik na važnost i vrijednost tolerancije i mira 
u društvu. (FOTO: Facebook, Općina Radoboj) 

TJEDAN BOGAT AKTIVNOSTIMA i 
MANIFESTACIJAMA U RADOBOJU 


U tjednu nakon proslave Dana Općine, u 
Radoboju se održalo niz aktivnosti uz posje- 
te i radionice u Muzeju Radboa, radioni- 
ca izrade mirišljavih sapuna u organizaciji 
Društva Naša djeca Radoboj, manifestaci- 
ja obilježavanja i proslave Martinja u pod- 
ne u organizaciji Općine, radionica ,Art and 
wine“ Savjeta mladih, a stigli su i gosti, pla- 
ninari iz PD Kamenjak Rijeka. Muzej Rad- 
boa su 9. studenoga posjetili učenici iz škola 
diljem Hrvatskog zagorja, a učenici OŠ Oro- 
slavje sudjelovali su u dvije muzejske radio- 
nice vezane za arheološki i geološki muzej- 
ski postav. Uz interes za sudjelovanje u svim 
aktivnostima, družili se se i sa stručnjacima 
iz Javne ustanove Zagorje zeleno stječući 
znanja o povijesti Radoboja i bogatstvima 
prirodnih znamenitosti radobojskog kra- 
ja. Zatim je 11. studenoga DND Radoboj u 
sklopu projekta ,Mali vrt za velike promje- 
ne“ održao dječju radionicu izrade mirišlja- 
vih sapuna od začinskog bilja pod vodstvom 
Maje Potočki, profesorice kemije. Dan 
nakon se u Hiži zagorskih štruklji održala 
jedna od najvećih zagorskih proslava, pro- 
slava Martinja, prva u Radoboju. Martinjsku 
ceremoniju i krštenje mošta vodio je vinski 
biskup Branko Bolfek, a za okupljene je pri- 
premljena bogata okrijepa uz dobru glazbu i 
zabavu za koju je bio zaslužan Kontra bend. 
Istog je dana u Hiži vinove loze i u Centru za 
posjetitelje održana, također po prvi put u 
Radoboju, ,Wine and art“ radionica. Za veli- 
ki broj polaznica radionice, pripremljena je 
i prezentacija ovog Interpretacijskog centra 
obogaćenog VR naočalama čiju su vinsku 
projekciju pogledale sve polaznice. Također 
je za njih pripremljena i degustacija nekoliko 
vrsta vina radobojskih OPG-ova pod struč- 
nim vodstvom sommeliera Gorana Rihtara. 
Nakon degustacije, polaznice su prionule na 
onaj kreativni dio, akvarel tehnikom stvara- 
le su svoja umjetnička djela vinske temati- 
ke pod vodstvom Martine Zaplatić, učiteljice 
likovne kulture. Gosti iz PD-a Kamenjak iz 
Rijeke su te subote posjetili planinare HPD-a 
Radoboj. Pohodom na Strahinjčicu obilježili 
su posjet Radoboju i već sljedeći dan krenuli 
na Ivančicu. 


Udruga umirovljenika “Radobojsko srce 
65+" na izletu u Velikom Taboru i Gornjoj 
Stubici 


Članovi Općinske udruga umirovljenika 
“Radobojsko srce 65+» Radoboj 12. stu- 
denoga realizirali su jednu od aktivnosti u 
sklopu projekta «Aktivni i sretni u mirovi- 
ni» kojeg sufinancira Krapinsko-zagorska 
županija putem odobrene projektne prija- 
ve na Natječaj za sufinanciranje programa 
i projekata udruga u području prevencije 
zdravlja, skrbi o mladima i ranjivim sku- 
pinama te ljudskih prava, demokratizacije 
i razvoja civilnog društva. U svrhu poveća- 


nja kvalitete života, umirovljenici su sudje- 
lovali u jednodnevnom izletu u okviru kojeg 
su obišli znamenitosti Hrvatskog zagorja 
- posjetili su Veliki Tabor i Gornju Stubicu 
gdje su obišli Gupčevu lipu i Park “Rudolfa 
Perešina“ te dvorac Oršić u kojem se nala- 
zi Muzej seljačkih buna. Od aktivnosti pre- 
ostaje im još realizacija godišnjeg druženja 
članova udruge što će doprinijeti njihovom 
zbližavanju i dobrom raspoloženju. 


U Radoboju održana 28. smotra folklora 
Krapinsko-zagorske županije 


U subotu 5. studenoga je u Sportskoj dvo- 
rani OŠ Side Košutić Radoboj, održana 28. 
smotra folklora Krapinsko-zagorske župa- 
nije. Na smotri je nastupilo 5 kulturno- 
umjetničkih društava s ukupno 146 izvođa- 
ča, koji su izveli 5 koreografija. Tako su se 
u Radoboju predstavili: Kulturno-umjet- 
ničko društvo ,Ljudevit Gaj“ Mače, Kul- 
turno-umjetničko društvo ,Laz“ iz Mari- 
je Bistrice, Kulturno-umjetničko društvo 
,SVeti Križ začretje,, Kulturno-umjetničko 
društvo ,Pregrada“ i Kulturno-umjetničko 
društvo ,Zlatko Baloković“ Krapinske Topli- 
ce. Koreografije su bile praćene glazbenom 
podlogom, tamburaškim sastavima koji 
njeguju etno - folklornu djelatnost. Prema 
Statutu Zajednice amaterskih kulturno — 
umjetničkih udruga Krapinsko — zagorske 
županije biraju se najbolje koreografije. 
Poznati etnolog, stručnjak za folklor, Stje- 
pan Perko, u prosudbenom je postupku 
izabrao pobjednike. Za najuspješniju izved- 
bu zagorskog folklora nagrađeno je Kultur- 
no-umjetničko društvo ,Zlatko Baloković“ 
Krapinske Toplice, a za najuspješniju izved- 
bu koreografije koja obrađuje hrvatsku 
folklornu građu - izvan Zagorja, nagrada 
je pripala Kulturno-umjetničkom društvu 
»Ljudevit Gaj“ Mače. Cilj je održavanja smo- 
tra foklora očuvanje etno tradicije i baštine, 
održavanje kulturno-umjetničkog nasljeđa, 
njegovanje kulturnog identiteta te promo- 
cija vrijednosti i ljepota Hrvatskog zagorja i 
Krapinsko-zagorske županije. (FOTO: Face- 
book, Općina Radoboj) 


D 


Planinari PD Kamenjak Rijeka na Strahinjčici 


otra folklora Krapinsko-zagorske županije u Radoboju 


Udruga umirovljenika“Radobojsko srce 6 5+“ na izletu u Velikom Taboru i Gornjoj Stubici 

ODOBRENA SREDSTVA ZA PROJEKT "UREĐENJE 
DIJELA IZLETIŠTA PLANINARSKOG DOMA' 


Novim projektom Općine Radoboj nazi- 
va ,Uređenje dijela izletišta Planinarskog 
doma“ cilj je unaprijediti izletište planinar- 
skog doma nabavkom vanjskih garnitura za 
odmor i dječjih igrala te doprinijeti održivom 
društvenom i gospodarskom razvoju općine. 
Specifično, želi se oblikovati društveni sadr- 
žaj kojim će se poboljšati kvaliteta života sta- 
novnika te potaknuti veći broj stanovnika na 
zdrav i aktivan način života. Predmet nabave 
u sklopu projekta tako su: 8 komada vanjskih 
garnitura stolova i klupa, 4 komada ležaljka 
za odmor, 4 komada klupa za odmor, 12 koma- 
da trupaca za sjedenje, 4 komada koševa za 
smeće, toranj s kućicom, klackalica na opru- 
zi za dvoje, njihalica na jednoj opruzi, klacka- 
lica obična te pješčanik. Također, kroz razvoj 
male infrastrukture, na lokalnoj će se razini 
dodatno potencirati razvoj turizma, poljopri- 
vrede i gospodarstva. Uređenjem dijela izle- 
tišta planinarskog doma stanovnici će dobiti 
kvalitetnu i uređenu društvenu infrastruk- 
turu koja nudi mogućnost za razvoj i proved- 
bu brojnih aktivnosti koje će značajno prido- 
nijeti povećanju kako broja, tako i kvalitete 
sadržaja namijenjenih predškolskoj i škol- 
skoj djeci, članovima planinarskog doma u 
svrhu provedbe svojih redovnih aktivnosti, 
lokalnim udrugama, turistima i posjetitelji- 
ma te ostalim stanovnicima Općine Radoboj. 
Ukupna vrijednost projekta iznosi 273.250,00 
HRK s uključenim PDV-om. Projekt je sufi- 
nanciran sredstvima Europske unije: Europ- 
ski poljoprivredni fond za ruralni razvoj, pod 
Programom ruralnog razvoja 2014-2020. u 


udjelu sufinanciranja: 90% EU, 10% RH te u 
okviru Mjere 19 “LEADER-CLLD", podmje- 
Ira LEADER 19.2. ,Provedba operacija unu- 
tar CLLD strategije“ Unutar podmjere 19.2. 
»Provedba operacija unutar CLLD strategije«, 
nositelju projekta- Općini Radoboj prijavom 
na Natječaj za provedbu tipa operacije 7.4.1. 
»Ulaganja u pokretanje, poboljšanje ili pro- 
širenje lokalnih temeljnih usluga za ruralno 
stanovništvo, uključujući slobodno vrijeme i 
kulturne aktivnosti te povezanu infrastruk- 
turu“ koji se provodi putem lokalnih razvoj- 
nih strategija (LRS) odabranih LAG-ova, odo- 
brena su sredstva za realizaciju projekta. Kao 
temelji za provedbu LEADER načela koji- 
ma se može povećati apsorpcijski kapacitet 


ruralnih područja za korištenje sredstava iz 
fonda EU, LAG-ovi (Lokalna akcijska grupa) 
promiču lokalnu razvojnu strategiju, oku- 
pljaju i kombiniraju postojeće ljudske i finan- 
cijske resurse iz javnog, privatnog i civilnog 
sektora, olakšavaju pristup EU fondovima 
kroz zajedničke projekte njihovih lokalnih 
zajednica te daju podršku pokretačima i rea- 
lizatorima projekata. Općina Radoboj, kao 
jedinica lokalne samouprave uspostavlja 
veze i njeguje dijalog sa svim katalizatorima 
razvoja zajednica koji koriste širi pogled u 
procjeni lokalnih resursa i promiču otvore- 
nost prema novim idejama, a jedan od njih 
u kontekstu Hrvatskog zagorja, svakako je 
Lokalna akcijska grupa (LAC) ,,Zeleni bregi“. 

U subotu 5. i nedjelju 6. srudenoga je u Rado- 
boju održan Seminar za voditelje općih pla- 
ninarskih škola. Organizirala ga je Komisija 
za školovanje HPS-a, a na njemu je sudjelo- 
valo 35 voditelja planinarskih škola iz svih 
krajeva Hrvatske. Jedna od sudionica semi- 
nara bila je i predsjednica radobojskog pla- 
ninarskog društva, Marija Poljak. Opća pla- 
ninarska škola temeljni je oblik školovanja u 
Hrvatskom planinarskom savezu. Planinar- 
ska škola predstavlja osnovu za školovanje 
svih kadrova u organiziranom hrvatskom 
planinarstvu zbog stjecanja općih znanja 
i vještina iz područja planinarstva. Njezin 
jedinstveni program omogućava jednoliko i 


kvalitetno pripremanje kadrova za nastavak 
školovanja, a svim polaznicima daje osnovu 
za siguran i svrsishodan boravak u planina- 
ma i djelovanje unutar planinarske udru- 
še, u skladu sa željama pojedinca i sredine 
u kojoj djeluje. Vodiči HPS-a nezaobilazni 
su sudionici u planinarskoj edukaciji i vrlo 
često vode planinarske škole ili na njima 
sudjeluju kao instruktori i predavači. Preda- 
vanja su pripremili i održali Tomislav Zrin- 
ski, Dubravko Balenr, Karoline Supina Vra- 
bec, Igor Eterović, Biserka Radović, Hrvoje 
Cold i Alan Čaplar, a Stjepan Posavec osmi- 
slio je i vodio vježbu planinarske orijentaci- 
je sa 7 kontrolnih točaka. Sudionici su poka- 


zali visoku razinu zainteresiranosti za sve 
prezentirane sadržaje te su aktivno iznosili 
svoja zapažanja, iskustva, pitanja i prijedlo- 
ge. U okviru seminara analizirani su i rezul- 
tati ankete ranije upućene svim voditelji- 
ma općih planinarskih škola. Također, kao 
pomoć i potporu za daljnji rad za sve sudi- 
onike, Komisija za školovanje HPS-a, osi- 
gurala je Metodičke priručnike za voditelje 
i izvoditelje općih planinarskih škola. Služ- 
bene prijave za prvu Opću planinarsku ško- 
lu HPD-a Radoboj su u tijeku, stoga za sve 
zainteresirane, pratite objave službene stra- 
nice HPD-a Radoboj na Facebooku. (FOTO: 
Facebook, Općina Radoboj ) 


PD RADOBO 


PRIJAVE ZA 1. zA 
OPĆU PLANINARSKU — 
ŠKOLU U RADOBOJU 


Hrvatsko planinarsko društvo Radoboj organizira 1. Opću planinarsku školu 
za stjecanje općih znanja i vještina iz područja planinarstva! Opća planinar- 
ska škola predstavlja osnovu za školovanje kadrova u organiziranom hrvat- 
skom planinarstvu jer omogućuje stjecanje općih znanja i vještina iz područja 
planinarstva. Njezin program omogućava postupno i kvalitetno priprema- 
nje članova za nastavak školovanja te pruža osnovu za siguran i svrsishodan 
boravak u planinama i djelovanje unutar planinarske udruge. Škola se sastoji 
od teorijskog i terenskog djela, a neophodni je temelj i za specijalisričko pla- 
ninarsko školovanje u području: alpinizma, speleologije, orijentacije, vodič- 
ke djelatnosti i markacističke djelatnosti. Voditeljica Prve opće planinarske 
škole biti će Marija Poljak, predsjednica HPD-a Radoboj, a ostali predavači i 
voditelji vježbi iskusni su vodiči i vrhunski poznavatelji planinarstva koji će 
pratiti vaše planinarske korake i prenositi sva stečena znanja i vještine. Pre- 
davanja će trajati od 5.1.2023. do 15.3.2023., a održavat će se četvrtkom u večer- 
njem terminu od 19.00 - 20:30 sati. Planinarski pohodi biti će vikendima, u 
pravilu prva tri vikenda u mjesecu. Prijave za Prvu opću planinarsku školu u 
Radoboju još traju! Školu može upisati do 35 polaznika, a prednost pri upisu 
imaju članovi HPD-a Radoboj. Prijaviti se možete na broj 091/ 92-48-703 ili 
mailom na adresu hpd.radoboj(&hps.hr. Školarina je besplatna! Također, za 
sve sudionike će biti osigurane zamke, karabineri i planinarski udžbenik. 


TKO? 


-5.1-15.3. 

-predavanja: četvrtkom 19:00- 
20:30 

-pohodi: prva tri vikenda u 
mjesecu 


-voditeljica: Poljak Marija 
-predavači i voditelji vježbi su 
vrhunski poznavatelji 
Hrvatskih planina i 
planinarstva 


ZASTO? 
-usavršit ćete svoje postojeće znanje o planinarenju, saznati nešto 
novo i dobro se zabaviti s predavačima i ostalim polaznicima na 


predavanjim i pohodima 


PRIJAVE 


-do popunjenja kvote od 35 polaznika- prednost kod prijave 
imaju članovi HPD-a Radoboj 

- 0919248 703; hpd.radobojehps.hr 

-školarina je besplatna 

JOŠ JEDNA USPJEŠNA 


“Projekti koje smo realizirali usmjereni su na dobrobiti daljnji razvoj našeg kraja, 


Općina Radoboj 2022. godinu obilježila je nastavkom 
realizacije projekata i dovršavanjem onih započetih, 
uz brojne novoodobrene projekte čija će se realizaci- 
ja provoditi tijekom 2023. godine, ali i nizom novih 
prijava na javne pozive i natječaje ministarstava i 
fondova. Projekti koji su se tijekom ove godine pro- 
vodili i realizirali odnose se na završetak infrastruk- 
turnih projekata, na one koji su usmjereni socijalnom 
uključivanju osoba starijih od 65 godina, kreativnom i 
umjetničkom uključivanju osoba starijih od 54 godine 
i mladih do 25 godina, zatim na projekte ulaganja u 
očuvanje i brigu za okoliš, projekte koji uključuju turi- 
zam i kulturnu baštinu, te niz novih sportskih i krea- 
tivnih aktivnosti usmjerenih na najmlađe. 


Realizirani projekti 


Među projektima koji su realizirani tijekom godine je 
projekt “Rekonstrukcija lovačkog doma - dogradnja i 
prenamjena u planinarski dom“. Ovo je bio jedan od 
kapitalnih projekata koji je bio sufinanciran iz Pro- 
grama Ruralnog razvoja RH za razdoblje 2014.-2020. 
godine, a za isti je Općini odobreno 4.092.390,95 
kuna, dok je ukupna vrijednost projekta iznosila 
6.245.591 kuna. Nakon dobivanja uporabne dozvole, 
upravljanje planinarskim domom predano je Rado- 
bojskom planinarskom društvu, jednoj od najaktivni- 
jih udruga u Radoboju koja okuplja velik broj članova i 
ljubitelja planinarenja i boravka u prirodi. 

Iz programa Ruralnog razvoja RH za razdoblje 2014.- 
2020. sufinancirao se još jedan projekt na području 
Radoboja, a to je “Izgradnja vatrogasnog doma DVD 
Jazvine!, u kojem je nositelj projekta Dobrovoljno 
vatrogasno društvo Jazvine. Vrijednost ovog projekta 
iznosi 5.235.671 kuna, a odobrena sredstva iznosila su 
3.043.301 kuna. 

- Radovi su završeni u svibnju, a svečano otvore- 
nje DVD-a održalo se na blagdan Velike Gospe. Ovaj 
novoizgrađeni objekt vrijedan je za DVD Jazvine i za 
stanovništvo koje gravitira centru Jazvina, a koriste 
ga i udruge te mještani za svoja događanja i druženja 
- kažu iz Općine. 

Nastavak projektnih aktivnosti tijekom prve polovice 
ove godine odnosio se i projekte financirane iz Furop- 
skog socijalnog fonda. Hvalevrijedan projekt “Aktivni 
i nakon 65-e!“ je, zahvaljujući velikom interesu mje- 
štana, opravdao svoj cilj te pružao raznovrsne aktiv- 
nosti starijim osobama, članovima njihovih obitelji te 
stručnjacima koji rade s pripadnicima ciljnih skupina. 
Općini Radoboj je za realizaciju ovog dvogodišnjeg 
projekta odobreno 1.476.024,37 kuna, a završnom 
konferencijom koja je održana 21. srpnja, predviđe- 
ne projektne aktivnosti su u potpunosti realizirane na 
zadovoljstvo svih sudionika projekta. 

Završio je i projekt “Kreativno online, odobren od 
strane Ministarstva kulture i medija. Uz nosioca pro- 
jekta KUD “Zagorec“ Radoboj, projekt se provodio u 
partnerstvu s Općinom i Muzejom Radboa. Tijekom 
njegovog jednogodišnjeg trajanja, mlađim i starijim 
mještanima je pružao raznovrsne kreativne radioni- 
ce u svrhu unaprjeđenja i poboljšanja socijalne uklju- 
čenosti te umjetničke i kulturne aktivnosti prilagođe- 
ne trenutnim epidemiološkim uvjetima u Radoboju. 
Ukupna je vrijednost iznosila 347.715 kuna, a provo- 
dio se od 22. ožujka 2021. do 22. ožujka ove godine. 

- Redliziran je još jedan projekt odobren od strane 
Ministarstva regionalnoga razvoja i fondova Europ- 
ske unije, a radi se o uređenju pješačke zone za što 
je Općini dodijeljeno 200.000 kuna. Pješačka zona 
povezuje turističke punktove koje čine Hiža zagorskih 
štrukli, Hiža vinove loze i Muzej Radboa, a radi se o 
ukupno 90 metara pješačke zone od centra mjesta 
do kružnog toka. Staza je dobila betonsku podlogu, a 
slijedi još hortikulturno uređenje, instalacija zaštitne 
ograde i ostale opreme. Povezivanjem ova tri punkta, 
stvorit će se jedinstvena i zaokružena cjelina koja će 


biti stavljena na uporabu široj zajednici, a prostor će 
služiti za odmor, opuštanje te prezentaciju turističkih 
i kulturnih sadržaja - poručuju iz Radoboja te doda- 
ju kako je realiziran još jedan značajan projekt koji je 
stanovništvu olakšao svakodnevicu: 

- Provedena je zamjena poslovnog prostora u pri- 
zemlju zgrade u samom centru Radoboja, na adresi 
Radoboj 8. Tamo je sada novouređeni poštanski ured, 
dok je Općina preuzela nekretninu Hrvatske pošte u 
kojoj se ured nalazio prije, nešto izvan centra mjesta 
- dodali su. 

Mnogo je truda uloženo u očuvanje i brigu o okolišu, 
a Općini je od strane Fonda za zaštitu okoliša i ener- 
getsku učinkovitost, odobren projekt za neposredno 
sufinanciranje nabave komunalne opreme. Projek- 
tom su se nabavili spremnici za odvojeno prikupljanje 
otpada koji se koriste u edukativne svrhe namijenje- 
ne djeci školskog uzrasta, a vrijednost projekta iznosi 
31.189 kuna. 

Za najmlađe mještane u izgradnji je “Pumptrack 
Radoboj“ u blizini Planinarskog doma. Spomenuti se 
projekt provodi u partnerstvu s Društvom Naša dje- 
ca Radoboj koje je projekt prijavilo na Javni poziv za 
podnošenje prijava za su(financiranje) programa i 
projekata Zaklade “Hrvatska za djecu“. Projekt je pozi- 
tivno ocijenjen i odobreno je 50.000 kuna za njegovu 
realizaciju. 

- Želja nam je putem realizacije ovog projekta pru- 
žiti djeci više atraktivnih, novih sadržaja usmjerenih 
na razvoj i zdravlje mlade populacije, na veću fizič- 
ku aktivnost, trening, sudjelovanje u sportu i bavlje- 
nje sportom te usađivanje radnih navika kod djece i 
odgajanje u sportskom duhu - kažu iz općine. 
Također, DND Radoboj je uz potporu Općine organizi- 
ralo i dva NTC kampa u Planinarskom domu - kamp 
za darovitu djecu s područja Krapinsko - zagorske 
županije i kamp za djecu iz cijele Hrvatske. U radu 
kampa primjenjivao se NTC sustav učenja, autora dr. 
Ranka Rajovića, dugogodišnjeg člana Odbora svjetske 
MENSE za rad s darovitom djecom i suradnika UNI- 
CEF-a za rani razvoj djece. 

Da nitko u Radoboju ne miruje, dokazuje i činjenica 
da su u suradnji s Muzejom Radboa, Savjetom mla- 
dih Općine Radoboj, Osnovnom školom Side Košutić 
i DND-om, već šestu godinu zaredom organizirana 
i Radobojska ljetna događanja koja se provode od 
lipnja do kolovoza, a u sklopu kojih su organizirana 
raznovrsne aktivnosti namijenjene svim uzrastima. 
Nadalje, tu je i projekt vezan uz kapelu sv. Jakoba na 
Gorjanima Sutinskim, koji je realiziran u periodu od 
19. do 21. listopada. U organizaciji Akademije likov- 
nih umjetnosti Sveučilišta u Zagrebu, Muzeja Radboa, 
Općine, Konzervatorskog odjela u Krapini i ostalih 
suradnika, 19. i 20. listopada se održao stručni skup 
s temama s područja arheologije, etnologije, povije- 
sti umjetnosti, sakralne arhitekture te konzervator- 
sko-restauratorske i zavičajno-muzejske perspektive. 
Na skupu je prisustvovalo 24 predavača koji su putem 
svojih izlaganja predstavili posebnosti kapele sv. Jako- 
ba, a u sklopu proslave Dana Općine Radoboj u kape- 
li je otvorena izložba “Sveci s bregov - SOS za svece“. 
Valja dodati da je zbog velikog interesa, razgled izlož- 
be nekoliko puta produživan. 

Da je općina Radoboj poznata i na svjetskoj razini, 
dokazano je u periodu od 26. kolovoza do 7. rujna 
kada je Radoboj postao mjesto realizacije zanimlji- 
vog međunarodnog projekta arheoloških istraživanja 
pod vodstvom v.d. ravnatelja Muzeja grada Pregrade 
Davora Špoljara. U istraživanjima su sudjelovali Jakov 
Mlinarević, magistar arheologije i doktorski studen- 
ta na Sveučilištu Oxford i Mark B. Roberts arheolog 
svjetskog glasa, znanstvenik i sveučilišni profesor na 
londonskom University Collegeu (UCL). 

- Radoboj je po arheologiji i geologiji mnogima 
poznat u europskim stručnim krugovima u čemu i 


leži veliki potencijal za buduće projekte, a to je tako- 
đer naglašeno ovim istraživanjima kojima je cilj bilo 
proučavanje prostora lokaliteta, geomorfološka obi- 
lježja ovog kraja, smještaj u europske, civilizacije kru- 
gove i naseljavanja od prapovijesnih vremena - kažu 
u Radoboju i dodaju da će se uz pomoć arheologa Mli- 
narevića projekt nastaviti i sljedeće godine te će biti 
okosnica u realizaciji geološko-arheološkog parka. 
Među projektima koji su realizirani je još i Dječja ško- 
la nogometa, projekt kojeg u partnerstvu provode 
NK Radoboj i Općina. Isti je prijavljen na natječaj za 
razvoj lokalnog sporta Ministarstva turizma i sporta 
te je odobren sredinom srpnja za sufinanciranje pri 
čemu je Ministarstvo osiguralo 105.001 kuna, a Opći- 
na 26.250 kuna. Projektom su obuhvaćeni polaznici 
škole nogometa od šeste do 18 godine s ciljem aktiv- 
nog bavljenja sportom i uključivanjem u nogometne 
sekcije. Uz već postojeće polaznike, jedan od ciljeva 
je privući nove članove te proširiti svijest stanovnika 
Radoboja o zdravom načinu života od najranije dobi. 
Provođenje programa osigurava se angažmanom 
kvalificiranog voditelja i suradnika u provedbi sport- 
skog dijela programa, a kvalificiranost se dokazuje 
posjedovanjem trenerske licence i UEFA licence što 
predstavlja temelj za adekvatnu edukaciju polaznika 
škole. 


Projekti najavljeni za 2023. godinu 


- Sciljem pružanja raznovrsnih aktivnosti i u zimskom 
periodu, ove zime krenuti ćemo sa zanimljivim aktiv- 
nostima i naše najmlađe stanovnike razveselit ćemo 
pravim zimskim veseljem. U Radoboju će se izgraditi 
skijalište za djecu, te će djeca moći cijelu zimu uživati 
u snježnoj zabavi - najavljuju iz Općine. 

Da tu projektima u 2023. nije kraj, dokaz je i najava 
uređenja dječjih igrališta. 

- Dječja igrališta, osim što služe za zabavu djeci, važ- 
na su jer utječu i na psiho-motorički razvoj djete- 
ta. Najvažniji čimbenik prilikom uređenja igrališta je 
sigurnost, pa Općina zbog toga veliku pažnju pokla- 
nja spravama koje se nalaze na dječjim igralištima te 
se vrši redovita zamjena starih i dotrajalih sprava. U 
svrhu što sigurnijeg boravka djece na dječjem igrali- 
štu, osigurati će se zamjena dotrajalih igrala na dječ- 
jim igralištima, gumiranje podloga sa svrhom pove- 
ćanja sigurnosti samih igrališta i izgradnja novog 
igrališta u naselju Gorjani Sutinski - najavljeno je. 

Od većih infrastrukturnih projekata tu je i izmještanje 
dijela županijske ceste te izgradnja kružnog toka na 
županijskog cesti 2122. Također, izgradit će se obila- 
znica s komunalnom infrastrukturom oko crkve Pre- 
svetog Trojstva u Radoboju, a projektom će se dopri- 
nijeti povećanju sigurnosti svih sudionika u prometu, 
smanjenju brzine odvijanja prometa te urediti parki- 
rališna površina. 

Nadalje, Ministarstvo mora, prometa i infrastruktu- 
re je početkom siječnja 2022. godine objavilo otvore- 
ni Poziv za dodjelu bespovratnih financijskih sredsta- 
va - Vraćanje u ispravno radno stanje infrastrukture 
i pogona u području prijevoza oštećenih u potresu, a 
svrha Poziva bila je uspostava redovnog funkcioni- 
ranja sustava te obnova i dovođenje infrastrukture s 
pripadajućim građevinama u području prijevoza na 
razinu prije potresa. Općina Radoboj je na predmetni 
Poziv prijavila operaciju Sanacije nerazvrstanih cesta 
oštećenih u potresu i to dvije nerazvrstane ceste, NC 
011 - Kiseljaki i NC-RI11 - ŽC2122 - Biruši. Projektni 
prijedlog je odobren i Općini su odobrena bespovrat- 
na sredstva za sanaciju nerazvrstanih cesta u iznosu 
od 961.561 kuna, dok je ukupna vrijednost investicije 
1.674.994 kuna. Isto tako, Ministarstvo gospodarstva 
i održivog razvoja je početkom 2022. godine objavilo 
otvoreni Javni poziv za dostavu projektnih prijedloga 
za “Hitno obnavljanje pogođenih prirodnih područ- 
ja kako bi se izbjegli neposredni učinci erozije tla', a 

GODINA ZA RADOBOJ 


koji ne bi bio moguć bez uključivanja svih naših mještana - tako će biti i ubuduće" 


Općina je na predmetni Poziv prijavila projekt Sana- 
cije nestabilnog pokosa kod mjesnog groblja, s ciljem 
sanacije šteta nastalih uslijed potresa 28. i 29. prosin- 
ca 2020. godine. Procijenjena vrijednost tih radova je 
2.000.000 kuna, a projekt je odobren i potpisan je 
ugovor o financiranju. Također, izrađena je i projek- 
tna dokumentacija te je izdana građevinska dozvola. 


Još dva projekta kreću u realizaciju. 

- Na javni poziv za sufinanciranje projekata primjene 
koncepta “Pametnih gradova“ Fonda za zaštitu oko- 
liša i energetsku učinkovitost, objavljenog u prosincu 
2021. godinu, pripremljena su i prijavljena dva pro- 
jekta - Optimizacija i digitalizacija usluga i procesa te 
Uvođenje sustava javnih bicikala na području Općine 
Radoboj - istaknuli su u Radoboju te dodali da je Iznos 
sufinanciranja od strane Fonda 60 posto, a oba su 
projekta odobrena za financiranje. 

Odobrena su i sredstva za projekt “Uređenje dijela 
izletišta Planinarskog doma“ koji je prijavljen na ras- 
pisani natječaj Lokalne akcijske grupe “Zeleni bregi“. 

- Cilj je projekta unaprijediti izletište planinarskog 


doma nabavkom vanjskih garnitura za odmor i dječ- 
jih igrala te doprinijeti održivom društvenom i gos- 
podarskom razvoju općine. Uređenjem dijela izletišta 
planinarskog doma stanovnici će dobiti kvalitetnu i 
uređenu društvenu infrastrukturu koja nudi moguć- 
nost za razvoj i provedbu brojnih aktivnosti koje će 
značajno pridonijeti povećanju kako broja, tako i kva- 
litete sadržaja namijenjenih predškolskoj i školskoj 
djeci, članovima planinarskog doma u svrhu pro- 
vedbe svojih redovnih aktivnosti, lokalnim udruga- 
ma, turistima i posjetiteljima te ostalim stanovnici- 
ma općine. Ukupna vrijednost projekta iznosi 273.250 
kuna - kažu u Općini te ističu još jedan kapitalni pro- 
jekt koji će se realizirati u suradnji s Hrvatskim voda- 
ma, a to je izgradnja šetnice pokraj potoka Radobojči- 
ce, od Crkve do Planinarskog doma. 

Uz to, Hrvatski Telekom je započeo s implementaci- 
jom najmodernije optičke infrastrukture na području 
grada Krapine, te općina Đurmanec, Jesenje, Petrov- 
sko i Radoboj, što će za otprilike 10.300 kućanstava te 
poslovnih i javnih korisnika, na spomenutom područ- 


ju značiti uživanje u gigabitnim brzinama i najbolje 
iskustvo u korištenju telekomunikacijskih usluga. Vri- 
jednost ulaganja iznosi 59.428.809 kuna, od čega se 
21.995.217 kuna sufinancira iz fondova Europske uni- 
je, a HT financira 50 posto sredstava, dok za grad i 
općine trošak sufinanciranja iznosi nula kuna. 

- Uvođenje optike doprinijet će unaprjeđivanju kvali- 
tete života i turističke ponude, te omogućiti nesme- 
tano korištenje naprednih i inovativnih digitalnih 
proizvoda i usluga. Cjelokupna optička mreža na 
navedenom području bit će puštena u rad do kraja 
2023. godine. 

Također, ove se godine u suradnji s vlasnikom sta- 
rog doma, krenulo s izradom projektne dokumen- 
tacije uređenja samog centralnog trga s pripadaju- 
ćim objektima, a realizacijom ovog projekta u centru 
Radoboja će se izgraditi trg i adaptirati ruševni dom 
koji će uz postojeću pješačku zonu činiti urbano sredi- 
šte općine. Uz to, realizacijom projekata rekonstruk- 
cije i modernizacije nerazvrstanih cesta, postiže se 
značajno podizanje kvalitete života stanovnika svih 
naselja te će se osigurati infrastrukturni uvjeti za una- 

FES Ki - 

A Anđelko Topolovec, načelnik Općine Radoboj 


pređenje gospodarskih aktivnosti, a prema trogodiš- 
njem planu asfaltiranja, tijekom 2023. godine, plani- 
ra se rekonstruirati cesta uz vrtić. 


Projekti u fazi čekanja odgovora 

Općina čeka objavu natječaja za projekt dogradnje 
i adaptacije Osnovne škole Side Košutić, a Ministar- 
stvu znanosti i obrazovanja već je predana i projektna 
dokumentacija. 

- Projekt se radi u svrhe provođenja jednosmjen- 
ske nastave i cjelodnevnog boravka što će doprinije- 
ti kvaliteti rada učitelja i kvaliteti samog nastavnog 
procesa. Škola će se u potpunosti rekonstruirati, a uz 
to će se dograditi i novi dio veličine oko 1450 metara 
kvadratnih. Škola će tako imati sveukupno 3650 kva- 
dratnih metara bruto građevinske površine, a proci- 
jenjena vrijednost investicije je oko 40.000.000 kuna 
- kažu u Općini. 

Putem Javnog poziva za poticanje obnovljivih izvora 
energije Fonda za zaštitu okoliša i energetsku učin- 
kovitost prijavljen je projekt koji se odnosi na postav- 


ljanje fotonaponske sunčane elektrane za vlastitu 
potrošnju na Planinarski dom, a vrijednost projekta 
iznosi 87.935 kuna. 


Jošje jedan jedinstveni 

projekt prijavljen na sufinanciranje. 

- Na Poziv za dodjelu bespovratnih sredstva ,Pripre- 
ma projektno-tehničke dokumentacije za projekte u 
području digitalne transformacije i zelene tranzicije“ 
Ministarstva regionalnog razvoja i fondova EU, pri- 
javljen je jedinstveni projekt FOOD PARK, odnosno 
edukacijsko-istraživački razvojni centar koji za cilj 
ima promicati poljoprivredu djelatnost kroz specifič- 
ni zaokruženi ekosustav poljoprivrede čime će se kroz 
poticanje profesionalne suradnje, umrežavanja i jav- 
ne društvene aktivnosti, osigurati razmjena znanja, 
konkurentnost i rast malih i srednjih proizvođača hra- 
ne. Cilj projekta je stvoriti gospodarstvo Općine koje 
je utemeljeno na znanju te promovirati Radoboj kao 
zelenu i održivu destinaciju, ali i mjesto za perspekti- 
van život lokalnog stanovništva - ističu iz Radoboja. 
Ukoliko se odobri od strane Ministarstva FOOD PARK 
se planira izgraditi na površini od oko 130.000 meta- 
ra kvadratnih u kojem će učenici, studenti, poljopri- 
vrednici, ali i drugi dionici uključeni u poljoprivrednu 
proizvodnju i preradu, proizvoditi organsku hranu u 
suradnji sa znanstvenim sektorom. U FOOD PARK-u 
se planiraju provoditi edukativni i zabavni sadržaji za 
sve dobne skupine na otvorenim i u zatvorenim pro- 
storima, a kako će to biti javno dostupna infrastruk- 
tura, tako i ciljnu skupinu projekta čine i turisti/posje- 
titelji koji će imati mogućnost samostalno sudjelovati 
u procesu proizvodnje, ubiranju plodova te uživati u 
edukativnim i zabavnim zonama. 

- FOOD PARK će postati svojevrsno agro središte za 
građane, poljoprivrednike i znanstvenike koji će raz- 
mjenom znanja i radom na znanstvenim projektima 
pridonijeti napretku poljoprivrednog sektora na naci- 
onalnoj razini, a projektnim prijedlogom prijavljena je 
izrada dokumentacije u vrijednosti 3.192.500 kuna - 
dodaju u Općini. 

Uz to, prijavljen je i projektni prijedlog Izgradnja ceste 
do planinarskog doma, a odnosi se na uređenje ceste 
od naselja Strahinje Radobojsko do planinarske kuće 
na Strahinjčici. Projekt se planira izvršiti uz sufinan- 
ciranje Ministarstva regionalnog razvoja i fondo- 
va Europske Unije s ciljem jačanja turističke ponude 
u vidu promocije i povećanja dostupnosti prirodnih 
i povijesnih značajka gore Strahinjčice, poznate po 
iznimnom biljnom bogatstvu. Vrijednost tog projekta 
iznosi 663.000,00 kn. 

- Projekte koje smo ove godine realizirali usmjereni 
su na dobrobit i daljnji razvoj našeg kraja koji ne bi 
bio moguć bez aktivnog uključivanja svih mještana 
naše općine. Uskoro ćemo zaključiti još jednu uspješ- 
nu godina za Radoboj, a nova će, nadamo se, isto 
tako biti za sve nas uspješna. Iduće godine nas oče- 
kuje realizacija projekata koji su, zahvaljujući dobro 
pripremljenim prijavama, pozitivno ocijenjeni i spre- 
mni za provedbu. Uz spomenute, još je mnogo plani- 
ranih projekata koji će se realizirati u sljedećoj godini 
i u narednom periodu, a sve s ciljem kako bismo svi 
zajedno imali ljepšu i uređeniju općinu - kažu u Općini 
i za sam kraj, povodom nadolazećih blagdana, svim 
žiteljima poručuju: 


- Sretan Božić i sretna Nova godina svim stanov- 
nicima općine Radoboj. Svima želimo da nado- 
lazeće blagdane provedu u krugu svojih obitelji i 
prijatelja, svojih najmilijih, uz puno zabave, smi- 
jeha, zdravlja i blagostanja. Također, svima nama 
zajedno želimo da i u novoj godini, ali iu budućno- 
sti općenito, i dalje zajedno radimo i surađujemo za 
boljitak naše Općine da nam ona bude što ljepše i 
ugodnije mjesto za život. 

FOTO: OŠ Side Košutić Radoboj" 


Maja Risek pobjednic 
Nacionalnog kviza za 
poticanje čitanja! 


Maja _Risek, učenica _6.a razreda 
pobjednica je Nacionalnog kviza za 
poticanje čitanja u OŠ Side Košutić 
Radoboj. Maja je s još trinaestero uče- 
nika sudjelovala u online kvizu za poti- 
canje čitanja. Imala je najviše sreće te 
je izvučena kao pobjednica. Time je 
ušla u završno izvlačenje među pobjed- 
nicima iz cijele Hrvatske koje je održa- 
no 15. 11. u Nacionalnoj i sveučilišnoj 
knjižnici u Zagrebu. Maja je nagrađe- 
na za svoj trud i uspjeh lijepom knji- 
gom od strane školske knjižničarke, 
ali je imala i sreću u daljnjem izvlače- 
nju te je dobitnica jedne od utješnih 
nagrada. Čestitamo! (Jasenka Mar- 
milić, stručna suradnica knjižničarka) 


Državno natjecanje 
iz CROSS-a 


Učenici Osnovne škole Side Košutić 
Radoboj ostvarili su do sada najveći 
sportski uspjeh. Državno natjecanje iz 
CROSS-a održano je u Poreču 25. i 26. 
studenoga. Čestitamo našim dečki- 
ma na sudjelovanju i osvojenom 10. 
mjestu. Na natjecanju su sudjelovali 
Jakov Risek, 7.a, Adrijan Veseljak, 8.a, 
Borna Petek, 8.b i Lukas Hlebec, 8.b. 
Mentor je učitelj TZK Gordan Poslon- 
čec. Adrijan Veseljak je u pojedinač- 
noj konkurenciji zauzeo 9., a Jakov 
Risek 17. mjesto. Sasvim sigurno je da 
će ovaj rezultat biti poticaj i dodat- 
ni motiv svim učenicima da ulože 
trud i napor da ostvare sličan uspjeh. 
(Gordan  Poslončec, učitelj TZK) 


Najljepša božićna priča 


Advent u našoj školi vraća ono što će 
nas uvijek razvedriti, raznježiti i oča- 
rati. Božićne dekoracije i ljupke kući- 
ce od medenjaka, veseli patuljci, miris 
borovine i bršljana te vesele pahulji- 
ce stvaraju emocije u našim srcima. 
Upravo su zadrugari u petak 25. 11. 
uredili hol škole kako bi svi zajedno uži- 
vali u adventu kao u laganoj šetnji s 
najmilijima, radosti darivanja i vjeri u 
bolje sutra. (Ivanka Švaljek, učiteljica) 


h 


Aktivnosti naš 
zadrugara 


U nedjelju 23. 10. na nastupu mažor- 
etkinja i PO Radboqa u školskoj sport- 
skoj dvorani, zadrugari su imali pro- 
dajni štand. Za svoje mještane i goste, 
zadrugari su pripremili štand s dvije 
tematike. Predstavili su suvenir “zagor- 
ski puran, a drugi dio bili su božić- 
ni motivi - adventski vjenčići, patuljci, 
snjegovići. Prezentacija rada Učeničke 
zadruge bila je na radiju KAJ u eml- 
siji Kaj vu duši 23. 10. 2022. godl- 
ne. Urednica emisije Kaj vu duši Gorda- 
na Tepuš razgovarala je s voditeljicom 
Učeničke zadruge Radobojski guci i 
trpuci Ivankom Švaljek. Naglasak je 
bio na tradiciji i kulturi, odnosno ovo- 
godišnjim aktivnostima zadrugara uz 
Dan škole gdje je voditeljica Učenič- 
ke zadruge istaknula izložbu HADRICA 
kao i novi suvenir zadrugara ZAGOR- 
SKI PURAM. U sklopu 28. smotre folklo- 
ra Krapinsko-zagorske županije koja 
je održana 5.11. u školskoj sportskoj 
dvorani, zadrugarke, Elena i Antoni- 
ja uredile su štand učeničke zadruge 
u Božićnom duhu. Aktivnosti Učenič- 
ke zadruge okrunjene su uređenjem 
škole u božićnom duhu. (Ivanka Šva- 
ljek, voditeljica Učeničke zadruge) 


Književni susret s Elizabetom Končić 


Učenike razredne nastave u matičnoj školi u Radoboju te područnim školama Jazvine i 
Gornja Šemnica posjetila je 28. 10. Elizabeta Končić. Povod za ovo gostovanje obilježa- 
vanje je Mjeseca hrvatske knjige, ali i želja za druženjem s gđom Elizabetom koja je pri- 
je nekoliko godina radila u našoj školi kao stručna suradnica edukacijska rehabilitato- 
rica i samozatajno se bavila književnim radom. Autorica je knjige Pošta za Li, za koju je 
2021. godine dobila nagradu Grigor Vitez za najbolji tekst za mladež. Ta je knjiga uvršte- 
na i u ovogodišnji Nacionalni kviz za poticanje čitanja. No, pravi razlog zašto smo je ugo- 
stili je njena zbirka priča Kako je Zvrk pronašao sebe o mačku Zvrku i njegovoj “iskri 
koju svatko od nas ima u sebi samo ju treba upaliti. Gošća je učenicima pročitala dije- 
love priče i razgovarala s njima o pravim životnim vrijednostima, upornosti i prijatelj- 
stvu. Toplina i nježnost naše gošće imale su terapijski učinak na sve prisutne. Učenici su 
gošći poklonili svoje crteže mačka Zvrka koje je s oduševljenjem ponijela kao prekrasnu 
uspomenu na susrete u Radoboju. (Jasenka Marmilić, stručna suradnica knjižničarka) 


Čitanje za svjetski mir i sklad 


U sklopu eTwinning projekta Knjiga je cool 
obilježili smo Međunarodni mjesec školskih 
knjižnica online susretom s OŠ Veliko Trgo- 
višće. Susret je održan 27. listopada putem 
platforme Zoom. U susretu su sudjelova- 
le Adriana Draganić, Valentina Kiseljak i 
Zara Horvat, učenice 7.a razreda, dok je 
iz OŠ Veliko Trgovišće sudjelovalo petero 
učenika šestog razreda. Susret je inicirala 
i osmislila stručna suradnica knjižničarka 
Jasenka Marmilić, a suradnica je bila kole- 
gica Vlatka Habulin iz OŠ Veliko Trgovišće. 
Tema susreta bilo je čitanje za svjetski mir 
i sklad, moto ovogodišnjeg Međunarodnog 
mjeseca školskih knjižnica. Učenici su na 
početku izmijenili pozdrave i upoznali se te 
zatim naizmjence čitali odabrane ulomke 
tekstova koji za njih imaju posebno znače- 
nje. Našle su se tu pjesme Dobriše Cesarića 
i Frana Galovića te ulomci iz dječjih knjiga 
poput Pripovijesti o doktoru Dolittleu i vje- 
štici Matildi. Razgovarali smo o važnosti 
čitanja za razvoj vokabulara, mašte i krea- 


tivnosti, ali iza opuštanje i postizanje unu- 
tarnjeg mira i sklada. Prepustili smo se 
knjigama, tom čudesnom lijeku koji nas 
je povezao. lako je učenicima ovo bio prvi 
takav virtualni susret, odradili su ga bespri- 
jekorno. Njime smo sudjelovali i u obilježa- 
vanju Europske godine mladih. (Jasenka 
Marmilić, stručna suradnica knjižničarka) 


1Uč DI NA ) .. 


9Š Side Košutić Radaboj žeće Vam 


metan Božići uspješnu novu 2023. godinu. 

Počeo je novi ciklus projekta Naša mala 
knjižnica u koji se uključujemo svake 
godine s ciljem poticanja čitanja kod 
učenika razredne nastave. Projekt je 
međunarodnog karaktera, a provodi 
se u suradnji s izdavačkom kućom Ibis 
grafika. Ove godine u projektu sudjelu- 
ju učenici 4.a razreda s učiteljicom Lau- 
rom Kukovačec, učenici 4.b razreda iz 
područne škole Jazvine s učiteljicom 
Suzanom Grilec te učenici 4.c područ- 
ne škole Gornja Šemnica s učiteljicama 
Milenom Horvat. U projektu se ove godi- 
ne čitaju knjige “Kamp Bravo!) “Božić 


Doo 


je! Božić! “O zecu koji se volio smijati"; 


ma 
Naša mala 
knjižnica 


Međunarodni dan tolerancije 


Uz Međunarodni dan tolerancije, 15.11. je održana radionica Budi nekom plus kojom 
smo ujedno završili i naše sudjelovanje na 14. Festival prava djece. Radionicu je prove- 
la Jasenka Marmilić, stručna suradnica knjižničarka. Sudjelovali su učenici 6.a razre- 
da. Kroz različite aktivnosti osvijestili su pojam vršnjačkog nasilja i temu etiketiranja. 
Pogledali su film “Plus, plus, plus" te kroz njega razvili razumijevanje za poteškoće s 
kojima se susreću djeca i mladi. Razmišljali su jesu li djelovali na nekoga pozitivno ili 
negativno. Na kraju su pisali osobne poruke Korini, Davidu i Gregoru, mladim ljudima 
iz filma. Zaključili smo da smo svi posebni i drugačiji te da trebamo prihvaćati među- 
sobne različitosti. Ova aktivnost jedna je i od naših aktivnosti u sklopu eTwinning 
projekta Knjiga je cool. (Jasenka Marmilić, stručna suradnica knjižničarka) 

Sveta misa zahvalnica 


U crkvi sv. Jakova, u nedjelju 13.11. je sve- 
čano proslavljena misa zahvalnica za plo- 
dove zemlje. Crkva sv. Jakova uljepšana 
je postavljenom izložbom restauriranih 
kipova koji su se nakon mnogo godina 
vratili kući. Ali kao što je rekla organiza- 
torica izložbe i voditeljica projekta SOS za 
svece, Zvjezdana Jembrih, bez ljudi i mla- 
dog naraštaja ne bi to mjesto imalo smi- 
sla. Zato su naši mali folkloraši, svojim 


Matatalab u društvu 
djece iz PS Jazvine 


Povodom Europskog tjedna programiranja održana je radi- 
onica “Kodiranje bez ekrana" uz pomoć Matatalab seta 
za kodiranje. Radionica je napravljena u suradnji sa DND 
Radoboj i gđom Jelenom Crnek. Osim što smo se zabavili, 
razvijali smo kritičko i logičko mišljenje, zaključivanje, uoča- 
vanje i rješavanje problema. (Marijana Martinez, učiteljica) 


“Tiko i Piko u vlaku" “Inspektor Joso“i 
“Slamka, Šlapica i vragolasta školar- 
ka" Zajedno s knjižničarkom Jasenkom 
i učiteljcama učenici će čitati pristi- 
gle knjige, rješavati zadatke u kreativ- 
nim knjižicama i sudjelovati u ostalim 
aktivnostima predviđenima projektom, 
poput razmjene knjižnih junaka, pisma 
iznenađenja, izrade  najčitateljskijeg 


kutića ili izrade čitateljskog vlakića. 
Nadamo se da će učenicima sve knji- 
ge biti zanimljive te da će ih potaknu- 
ti na užitak u čitanju i otkrivanje novih 
i zanimljivih svjetova. (Jasenka Mar- 
milić, stručna suradnica knjižničarka) 


Terenska nastava učenika razredne nastave 


prikaznim darovima i čitanjem molitvi, 
obogatili misu zahvalnicu. Brojni plodovi 
koji su ukrasili oltar, pokazatelji su naše 
radosti, napora, znoja lica, rada naših ruku 
inašeg zajedništva u zahvali Bogu. Za kraj 
mise, mali folkloraši su nas nagradili svo- 
jim plesovima. Bio je to još jedan dan 
kad su naši maleni svojom bjelinom širi- 
li svjetlost i radost druženja te ponos na 
svoj zavičaj. (Dragica Pospiš, učiteljica) 


Učenici razredne nastave matične škole u Radoboju te područnih škola Jazvi- 
ne i Gornja Šemnica bili su 24.11. na terenskoj nastavi u Zagrebu. Tom prilikom 
posjetili su Zagrebačko kazalište lutaka i Tehnički muzej. Po dolasku u Zagreb 
učenici su gledali predstavu Trnoružica u Kazalištu lutaka, te su s oduševlje- 
njem pljeskom ispratili kraljevnu i njenog vrtlara kojiju je probudio poljupcem 
iz ukletog sna. Nakon predstave slijedila je šetnja do Tehničkog muzeja Nikola 
Tesla. Tamo su učenici uzstručno vodstvo razgledali odjel vatrogastva iprome- 
ta te prošetali rudnikom. Nakon kraćeg odmora krenuli su natrag u Radoboj. 
Zadovoljstvo terenskom nastavom bilo je potpuno te se nadamo da će i slje- 
deća biti tako zanimljiva. (Jasenka Marmilić, stručna suradnica knjižničarka) 


ll 


VUKOVAR - 


Grad heroja 


Svake godine 18.11. obilježava 
se Dan sjećanja na žrtve Domo- 
vinskog rata i Dan sjećanja na 
žrtvu Vukovara i Škabrnje. Ovaj 
dan učenici i učitelji naše škole 
obilježili su prigodnim aktivno- 
stima. Učenici osmih razreda 
na nastavi Hrvatskoga jezika 
čitali su priče ratnog izvjestite- 
lja Siniše Glavaševića. Zbirka 
Priče iz Vukovara sastoji se od 
24 priče, a učenici su izabrali 
jednu od priča, ilustrirali moti- 
ve priče te pripremili usmeno 
izlaganje o Vukovaru i priči koju 
su izabrali. Učenici koji pohađa- 
ju dodatnu nastavu iz povijesti 
sastavili su maketu Vukovar- 
skog vodotornja-simbola gra- 
da Vukovara te su posjetili grob 
hrvatskog branitelja Vjekoslava 
Cereovečkog-Cige, koji je pogl- 
nuo u obrani Vukovara. Tako- 
đer su zapalili lampione ispred 
škole. Najmlađi učenici odali 
su počast svim žrtvama Domo- 
vinskog rata paljenjem svijeće 
na ulazu škole. Učenici drugog 
razreda crtali su vukovarski 
vodotoranj i čitali tekst o domo- 
vini. Oni još ne znaju gdje su 
Vukovar i Škabrnja, ali su pažlji- 
vo slušali što se to zbivalo prije 
31 godinu. Shvatili su da je rat 
veliko zlo i da su mnogi dali svoj 
život da bi mi danas imali svo- 
ju domovinu. Neka im upalje- 
na svijeća bude znak da takve 
žrtve ne smijemo zaboraviti, ali 
i da ih više ne doživimo takva 
vremena. (Jasenka Marmilić, 
stručna suradnica knjižničarka) 

NOVOSTI IZ DJEČJEG VRTIĆA 'ŠKRINJICA! RADOBOJ 
Pripremila: Ivana Žlabur, ravnateljica « FOTO: Dječji vrtić ,,Škrinjica“ 


al 
TOLERANCIJA, PRAVA I BAJKOVITI 
STUDENI U DJEČJEM VRTIĆU 


Djeca u vrtiću osim usvajanja činjenič- 
nog znanja, uče i o sebi samima, jed- 
ni o drugima i o tome kako zajedno 
kvalitetno živjeti. U vrtiću se temeljne 
vrijednosti kvalitetnog odgoja poput 
slobode, solidarnosti, jednakosti, 
međusobnog uvažavanja bez obzira 
na dob, spol, rasu, vjeru, soco-ekonom- 
ski status ili posebne potrebe ostva- 
ruju kroz ozračje prihvaćanja svakog 
djeteta, kao i njegovih specifičnosti. 
U takvom pozitivnom okruženju dje- 
ci se omogućuje zadovoljenje njihovih 
različitih potreba. Sve odgojne skupi- 
ne mjesec studeni provele su također 
i u svijetu bajki. Vođeni dječjim intere- 
som, dugo smo se zadržali igrajući se i 
stvarajući na ovu temu. Bajke su nam 
pružile pregršt ideja za razvojne igre 
koje smo realizirali. Igre smo svakod- 
nevno izrađivali, nadopunjavali i pro- 
širivali međusobno surađujući. Djeca 
su dobila priliku spoznavati, imeno- 
vati, prepoznavati i brojati, zatim tak- 
tilno, vizualno i auditivno zapažati i 
percipirati. Likovno stvaralaštvo, kao 
i manipuliranje pedagoški neobliko- 
vanim materijalom rezultiralo je oča- 
ravajućim radovima na koje su djeca 
izrazito ponosna. Na taj način javili su 
se osjećaji zadovoljstva, samopoštova- 
nja i vlastite vrijednosti koji su nezaobi- 
lazno važan dio djetinjstva te prilika za 
potpuni razvoj djeteta. Posebno je do 
izražaja dolazila igra uloga gdje su se 
djeca uživljavala u likove iz bajki i sve 
popratili zanimljivom dramatizacijom. 


Projekt “Naša mala knjižnica? 


Kako u našem vrtiću jako volimo dobru 
knjigu ove smo se ped. god. uključi- 
li u Međunarodni projekt sufinanciran 
od strane Europske unije pod nazi- 
vom “Naša mala knjižnica" Projekt 
je usmjeren na popularizaciju čita- 
nja među djecom i stalno povećanje i 
razvoj dječje publike i to zanimljivim i 
poticajnim aktivnostima prilagođenim 
njihovu uzrastu. Svrha ovoga projekta 
je ponuditi djeci knjigu koja zaokuplja 
pažnju svojim cjelokupnim sadržajem, 
potaknuti na čitanje uz promišljanje i 
aktivno sudjelovati u stvaranju publi- 
ke koja razmišlja, analizira i usmjereno 
djeluje na svim područjima društvenog 
života. Kako bi ispunio svrhu, projekt 
NMK nudi moderne slikovnice nastale 
u suradnji s priznatim autorima i ilu- 


stratorima. Uz šest slikovnica dolaze i 
tematske kreativne knjižice koje zani- 
mljivim zadacima i likovnim izazovima 
potiču djecu na stvaranje i izražava- 
nje, razvoj svijesti o sebi i svojoj okoli- 
ni, jačanje samopouzdanja i stvaranje 
vlastitog mišljenja. Materijal je stigao, 
knjižnica u našem vrtiću je formirana te 
smo započeli sa provođenjem projekta. 


Ususret Božiću 


U našem vrtiću prosinac je mjesec pri- 
preme za veliki blagdan Božića. Djeca 
sudjeluju u raznolikim i mnogobroj- 
nim likovnim, glazbenim, dramsko- 
scenskim, istraživačkim i ostalim aktiv- 
nostima. Ove smo godine istraživali 
grančice borovine, izrađivali adventski 
vjenčić i kalendar, crtali, slikali i izrađi- 
vali Svetog Nikolu, čizmice i ukrase za 
bor te kitili pravi veliki bor postavljen u 
hodniku vrtića. Cijeli vrtić uredili smo 
u zimskom i blagdanskom duhu. Kroz 
mjesec prosinac ćemo pjevati mnoge 
božićne pjesmice, usvajati recitacije, 
igrokaze, a pripremamo i radionice, 
priredbe te predstave za roditelje. Vje- 
rojatno jedno od najvećih iznenađe- 
nja za djecu je susret sa Svetim Niko- 
lom. U drugom tjednu Došašća posjetit 
će naš vrtići razveseliti djecu druže- 
njem, nestašnom i urnebesno smiješ- 
nom, znanstvenom predstavom ,Dan 
u laboratoriju Sv. Nikole“ kao i poklo- 
nima. Ovim putem zahvaljujemo Opći- 
ni Radoboj koja je i ove godine osigu- 
rala poklone za sve polaznike dječjeg 
vrtića ,Škrinjica“ Božićno ozračje je 
posebno ozračje u našem vrtiću, a 
isti takav mir i blagoslov želimo svim 
stanovnicima i prijateljima Općine 
Radoboj. (FOTO: Dječji vrtić Škrinjica') 

Europski tjedan programiranja 
obilježen od strane DND-a 
Radoboj u društvu djece iz 
Područne škole u Jazvinama 


Ove je godine Europe Code Week obilježen u školama diljem Euro- 
pe desetu godinu za redom! Europski tjedan programiranja druš- 
tvena je inicijativa kojom se slavi matematičko-logička kreativnost, 
rješavanje problema te suradnja kroz programiranje i ostale tehno- 
zati mladima, odraslima i starijima kako programiranjem realizirati 
ideje, demistificirati te vještine i okupiti motivirane osobe kako bi 
naučile nešto novo. Tako je u sklopu EU Code Weeka, DND Radoboj 
održao Metalab radionicu u PŠ Jazvine. Radionica naziva “Kodira- 
nje bez ekrana" održana je uz pomoć Martatalab seta za kodiranje. 
U organizaciji i održavanju radionice pomoć je stigla i od učiteljice 
informatike, Marijane Martinez. Za bilo koje zanimanje u budućno- 
sti, potrebna je vještina rješavanja problema, analitičko razmišljanje 
itimski rad. Osim što su se djeca zabavila, morala su se usredotočiti 
i koristiti svoje inruitivne sposobnosti da bi razumjeli neke temelj- 
ne koncepte programiranja. Na osmijesima djece vidimo da i nešto 


kao programiranje ne mora biti zahtjevno i teško. 


Radobojska udruga 'Špura' 
održala turnir u beli 


Dana 18. srudenoga, u organizaciji Športske udruge Radoboj (ŠPURA), 
organiziran je ,Turnir u beli“, u prostorijama DVD-a Radoboj. Turnir je 
privukao mnogo zainteresiranih ljubitelja popularne kartaške igre te je 
sudjelovalo čak 49 ekipa. Korizacija po osobi iznosila je 100 kuna, a pri- 
jave su se primale do samog početka turnira. Nagrađena su bila prva 4 
mjesta. Prvo mjesto osvojila je ekipa ,,Ilići“ drugo je zauzela ekipa ,,Pla- 
hutar-Strabić“, a treće ekipa ,Susedi“ Četvrto mjesto pripalo je ekipi 
»Dejan i Žuti“ Nakon uspješno organiziranog turnira, Športska udru- 
ga Radoboj zahvaljuje svim ekipama na lijepom odazivu te se vesele 
novom susretu i lijepom druženju početkom sljedeće godine - na pred- 
stojećem rurniru u beli. (FOTO: Facebook, Općina Radoboj) 


ZU 


ko 
se 


Vatrogasnom domu Radoboj 


Savjet mladih Općine Radoboj ponovno je pripremio poseban i dru- 
gačiji događaj u Radoboju! U petak, 28.10. je u Vatrogasnom domu 
u Jazvinama održana ,Večer društvenih igara“ Djeca i mladi zai- 
$rali su razne društvene igre poput 5 sekudni' i “Aliasa' kao i svima 
dobro poznate kartaške igre: Uno i Bela. Smijeh i igra popunili su 
novi Vatrogasnog dom u Jazvinama, a po fotografijama vidimo da su 
se svi dobro zabavili! 

Održana edukativna predavanja u sklopu 
programa 'DJECJA SKOLA NOGOMETA' 


Dječja škola nogometa jedinstveni je 
program Nogometnog kluba Radoboj 
i Općine Radoboj koji za cilj ima provo- 
diti kontinuirane treninge za djecu, pri- 
vući nove članove i omogućiti bavljenje 
nogometom što većem broju korisnika, 
očuvati i unaprijediti psihofizičko zdrav- 
lje, te proširiti svijest stanovnika Rado- 
boja o zdravom načinu života od naj- 
ranije dobi. Osim rekreativnog aspekta 
provođenja programa, u program su 
uključena i edukativna predavanja kroz 
sferu prevencije nasilja u sportu i osnov- 
nim pravilima fair play igre sa svrhom 
senzibiliziranja polaznika o vrijednosti- 
ma i potrebi kulturnog i poštenog navi- 
janja bez agresije, kulture igre u sportu 
kroz vrijednosti poštenog natjecanja, 
poštovanja prema igračima, prijatelj- 
stvu, timskom duhu i jednakosti. U edu- 
kativni su se program osim samih pola- 
znika Dječje škole nogometa uključili i 
članovi drugih sportskih udruga s pod- 
ručja općine Radoboj, članovi drugih 
nogometnih klubova koji koriste nogo- 
metno igralište NK Radoboj te djeca u 
dobi od četvrte do šeste godine iz Dječ- 
jeg vrtića Škrinjica. Programom je pred- 
viđeno 5 edukativnih predavanja. Prvo 
predavanje na temu ,Kako navijam i 
kako se ponašam u sportu“ održalo se 
u Dječjem vrtiću Škrinjica u srijedu, 9. 
listopada 2022. Radionicu je održao Gor- 
dan Poslončec, diplomirani kineziolog 
i učitelj tjelesne i zdravstvene kulture. 
Radionica je održana vrtićkoj skupini u 
dobi od četiri do šeste godine starosti. 
Kroz radionicu je skrenuta pozornost na 
važnost sudjelovanja u sportskim aktiv- 
nostima, a ne samo na ishod te da je 
bitno i čestitati pobjedniku te bodriti i 
pružati utjehu svakome tko nije pobije- 
dio. Naša djeca, koliko god mala bila, 
shvaćaju važnost pravilnog i fair pona- 
šanja kako prema svojim suigračima 
tako i prema protivničkim igračima, te 
su glavne odrednice fair playja, sami 
naglasili. U petak 25. studenoga 2022. 
u Sportskoj dvorani u Radoboju održa- 
la su se još dva edukativna predavanja 
za djecu na teme: ,Poštivanje prema 
igračima, jednakost i timski duh“ i ,Kul- 
turno i pošteno navijanje bez agresije“ 
Predavanje je također održao Gordan 


FOTO: NK radionice Dječji vrtić 'Škrinjica“ 
Poslončec i bila su namijenjena uzrastu 
od 11 do 14 godina. Putem edukativnih 
radionica istaknute su benefiti timskog 
duha koji povećava produktivnost i poti- 
če osjećaj pripadnosti, te motivira tim 
da bude učinkovit i produktivan, a tako- 
đer gradi prijateljstvo, promiče empati- 
ju i promišljenost. Također je učenicima 
na konkretnim primjerima predstavljen 
Kodeks ponašanja u igri i u navijanju. 
U četvrtak, 08. prosinca 2022. održalo 
se u Sportskoj dvorani u Radoboju edu- 
kativno predavanje na temu ,Ftičke vri- 
jednosti u sportu“. Predavanje je održa- 
no od strane diplomiranih kineziologa 
Branimira Leška i Maje Cesarec i bilo je 
namijenjeno osnovnoškolcima, polazni- 
cima Dječje škole nogometa i također 
zainteresiranoj djeci i članovima sport- 
skih udruženja s područja općine i šire. 
Putem četvrtog edukativnog predava- 
nja istaknuta su moralna načela u spor- 
tu, vezana za toleranciju, humanost, te 
poštovanja potreba drugih. Također, 
predavači su istaknuli i neetične aspek- 
te sporta poput dopinga i velikih mate- 


[DJE SAVSKONA 
NOGOMETAV 


NOGOMETNI KLUG, 
bo 

rijalnih zarada vođenih isključivo idejom 
uspjeha i pobjede. Isti dan održano je i 
peto, ujedno i posljednje predavanje u 
sklopu edukativnog programa. Preda- 
vanje se održalo na nogometnom igra- 
lištu NK Radoboj na temu ,Sport kao 
dio kulture“ od strane diplomiranog 
kineziologa Tomislava Leška. Predava- 
nju su uz polaznike Dječje škole nogo- 
meta prisustvovali članovi sportskih 
udruženja s područja općine i članovi 
NK Sveti Križ Začretje. Ovim predava- 
njem naglašene su važnosti sporta kao 
sastavnog dijela kulture suvremenoga 
društva, a također i bitnog faktora u pro- 
mociji svoje zemlje te učinci na razno- 
vrsne djelatnosti, posebice turizam. 
Reqlizacijom  edukativnog programa 
preostaje još završna realizacija rekrea- 
tivnog programa Dječje škole nogometa. 
Program Dječje škole nogometa sufi- 
nanciraju Ministarstvo turizma i sporta 
(80%) i Općina Radoboj (20%) koja je par- 
tner u provedbi programa te pruža teh- 
ničku, infrastrukturnu i administrativnu 
potporu Nogometnom klubu Radoboj. 


REPUBLIKA HRVATSKA 
Ministarstvo 
turizma i sporta 


> 

MOJ RADOBOJ, KAK IMAM TE RAD! 


Nakon asfalta, zajednički doček Nove godine 


Na početku 1831. godine u pjesmi ,Kip domovine“ kajkavski pjesnik 
svećenik, domoljub i narodni preporoditelj, Pavao Štoos napisal je: “ 
Anda vu morje vre vekivečno, jedno nam leto kapnulo srećno“imi 
biisto mogli reći u ove predblagdanske dane. Još je jedna godina iza 
nas, za nekog bolja, za nekog lošija, ali za sve predstoji nada da će 
naredna biti bolja i uspješnija. Imajući tu nadu prisjetimo se nekih 
događaja koji su se krajem nekih proteklih godina dogodili na našem 
području. U prostoru osnovne škole u Radoboju 31. Prosinca 1984. 
godine okupilo se oko stotinjak mještana Radoboja koji su živjeli uz 
ceste Radoboj-Jurinjaki-Crneki i Radoboj-Petrići. Svrha okupljanja: 
obilježavanje radova na asfaltiranju cesta uz njihove kuće i doček 
nove 1985. godine. Uz domaće kobasice, druge specijalitete i piće 
veselju nije bilo kraja sve do ranih jutarnjih sati. Kako sam doček 
nije bio u prvom planu već druženje zbog doslovnog ,izlaska iz bla- 
ta“ ljudi sa navedenog područja, prisjetimo se prvih metara asfal- 
ta na radobojskim cestama. Prvi metri cesta na području današ- 
nje Općine Radoboj asfaltirani su 1977. godine. Asfalt je tada stigao 
od Jazvina do Radoboja a 1979. asfaltirana je dionica do Kuzminca. 
Kako je tadašnja Mjesna zajednica Krapina uspjela realizirati akci- 
ju asfaltiranja ceste od Krapine do Lopatica u Radoboju je krenula 
aktivnost na polaganju asfaltnog sloja na cestu od Lopatica do cen- 
tra Radoboja. Uz sredstva tadašnje općine Krapina i mještana MZ 
Radoboj koji su putem samodoprinosa osigurali dodatni iznos cesta 
je asfaltirana krajem 1983. godine. Tadašnji predsjednik MZ Rado- 
boj, Rudolf Pospiš na čelu je onih koji su 1984. odlučili da krenu u 
akciju asfaltiranja oko dva kilometra cesta Radoboj-Crneki i Rado- 
boj-Petrići. Potrebna sredstva osigurali su sami mještani s tim da su 
u današnjoj ,vulici“ cesta od središta Radoboja do zdenca kod kuće 
Pospiš prije asaltiranja položili kanalizacijske cijevi zahvaljujući vla- 
stitom angažiranju na obavljanju radova i prikupljanju sredstava za 
nabavu cijevi. Kako su pripremni radovi na asfaltiranju prvih lokal- 
nih cesta trajali do kasne jeseni postavilo se pitanje hoće li asfalt 
biti položen prije zime ili ne. Došlo je tada i do manih nesuglasi- 
ca između onih koji su bili uz cestu prema Crnekima i onih koji su 
živjeli uz pravca prema Petrićima. No kako tada nije bilo političkih 
stranaka sa različitim interesima nesuglasice su brzo zaboravljene 
i obje su dionice asfaltirane prije zime. Razlog je to bio za zajed- 
ničko druženje i organiziranje dočeka 1985. godine. Mještani Rado- 
boja koji žive uz prometnicu, koja je u međuvremenu dobila naziv 
Rimska cesta, na svoje su došli 31 godinu kasnije kada je obavljena 

rekonstrukcija ceste od Radoboj do Gorjana i danas imaju modernu 
prometnicu sa uređenom svih komunalnih sadržaja, javnom rasvje- 
tom i nogostupima. Drugi zajednički doček Nove godine mještani 
»vulice“ imali su na otvorenom kada je zahvaljujući inicijativi Dra- 
žena Vuzma, koji se doselio u navedenu ulicu organizirano druženje 
mještana uz doček 2016. godine. Od 1977. godine do današnjih dana 
asfaltirane su gotovo sve prometnice na području Općine Radoboj. 
Malo je kuća do kojih nije srigla asfaltirana prometnica, a za one 
koje još nisu došle na red pripremljeni su potrebni papiri i očekuje 
se da asfalt u Općini Radoboj bude položen na svaki metar promet- 
nica koje koristimo.Što se pak tiče organizacije kolektivnih dočeka 
novih godina u proteklom su razdoblju zabilježeni u i drugim sredi- 
nama, primjeri Brega Radobojskih i Orehovca Radobojskog. Bilo ih 
je i u radobojskom vatrogasnom domu, prostorijama NK Radoboj i 
drugim mjestima i služili su zbljižavanju ljudi, služili obilježavanju 
završetka uspješnih aktivnosti sve s ciljem stvaranja boljih i lakših 
uvjeta života ljudi koji žive i rade na ovom području. Razmislimo o 
tome i ovih dana na razlazu dviju godina, jer nam druženje i zajed- 
ništvo donose mnogo više od međusobnog jala, prepucanja, zavisti i 
netrpeljivosti. Zato, ,,Sretna vam i uspješna 2023. godina“. Piše: Vin- 
ko Rihtar 

LISTJE BESPLATAN I IZLAZI MJESEČNO 


Jestanke i mještani Općine Radoboj, 
Pred nama je blagdan koji simbolizira ljubav, mir, nove početke, 
topimu, vjeru i međusobnu toleranciju. 

BOZIC u nama pobuđuje bliskost prema drugima, pružanje ruke 
potrebitima, veselje i radost u zajedničkom vremenu provedenom 
s obitelji. Darivanje sebe i vlastitog vremena, najljepši je poklon 
kojeg nekome možemo pružiti. Neka duh nadolazećeg Božića 
ispuni naša srca i donese snagu za buduće izazove. 

U godini koja dolazi želja nam je u zajedništvu i sreći razvijati našu 
Općinu, nastaviti sa projektima, kreirati zajednicu prosperiteta i 
mjesto ugodnog življenje te doprinijeti stvaranju još bolje i ljepše 
budućnosti. 


Svim mještankama i mještanima Općine Radoboj želimo 
radostan i blagoslovljen Božić uz obitelj i voljene te uspješnu 
i sretnu Novu 2023. godinu. 


Općinski načelnik Anđelko Topolovec, predsjednica Općinskog vijeća Vanja 
Potočki, vijećnici Općine Radoboj, ravnateljica Muzeja Radboa Ivana Hazulin 
Pospiš, pročelnica JUO Općine Radoboj Marija Pernjek i djelatnici JUO Općine 
Radoboj 


